
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 384 

5 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμη¬ 
σης στο διατηρητέο κτίριο που βρίσκεται επί της 
οδού Κυρρήστου 9 στην περιοχή «Πλάκα» του 

εγκεκριμένου ρυμοτομικού σχεδίου Αθηνών. 1 

Έγκριση μεταφοράς συντελεστή δόμησης και χο¬ 
ρήγησης τίτλου δικαιώματος μεταφοράς συντε¬ 
λεστή δόμησης από βαρυνόμενο ακίνητο που 
βρίσκεται εντός του εγκεκριμένου ρυμοτομικού 
σχεδίου του Δήμου Πατρέων (Ν.Α. Αχα'ίας ) στην 
οδό Παναχαϊκού 12, (Ο.Τ. 102) και στο οποίο υπάρ¬ 


χει κτίριο χαρακτηρισμένο ως διατηρητέο. 2 

Α ΠΟΦΑΣΕΙ Σ 

Αριθ. 15780 (1) 


Καθορισμός ειδικών όρων και περιορισμών δόμησης 
στο διατηρητέο κτίριο που βρίσκεται επί της οδού 
Κυρρήστου 9 στην περιοχή «Πλάκα» του εγκεκριμέ¬ 
νου ρυμοτομικού σχεδίου Αθηνών. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως αντι- 
καταστάθηκε με το άρθρο 3 του ν. 2831/2000 «Τροπο¬ 
ποίηση των διατάξεων του ν. 1577/1985 ΤΟΚ” και άλλες 
πολεοδομικές διατάξεις» (Α' 140). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β' 754). 

4. Την από 14.1.2005 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 


5. Την από 8.2.2005 σύμφωνη γνώμη της φερόμενης 
ως ιδιοκτήτριας του κτιρίου εταιρείας με την επωνυ¬ 
μία «ΟΟΝΑίΕΧ ΚΤΗΜΑΤΙΚΗ Α.Ε.» (αρ.πρ. Υ.ΠΕ.ΧΩ.Δ.Ε. 
5377/9.2.2005). 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Στο κτίριο (Α) που βρίσκεται επί της οδού Κυρρή¬ 
στου 9 στην «Πλάκα» του εγκεκριμένου ρυμοτομικού 
σχεδίου Αθηνών, φερόμενο ως ιδιοκτησία της εταιρείας 
με την επωνυμία «ΟΟΝΑίΕΧ ΚΤΗΜΑΤΙΚΗ Α.Ε.», το οποίο 
έχει χαρακτηρισθεί ως διατηρητέο με το από 24.10.1980 
π.δ/γμα (Δ' 617), επιτρέπεται: 

α. Η επισκευή και αποκατάσταση των όψεων του αρ¬ 
χικού διατηρητέου κτιρίου (Α). 

β. Η ενίσχυση του φέροντα οργανισμού του και η 
αντικατάσταση των πλακών του. 

γ. Η κατασκευή νέου εσωτερικού κλιμακοστασίου και 
η κατάργηση της εξωτερικής κλίμακας προς το υπό¬ 
γειο. 

δ. Η εσωτερική διαρρύθμισή του. 

ε. Η κατεδάφιση του κτιρίου του κλιμακοστασίου στον 
ακάλυπτο χώρο. 

στ. Η αντικατάσταση της μεταλλικής εξώθυρας της 
αυλής με νέα ξύλινη ταμπλαδωτή. 

2. Στα δύο (2) μεταγενέστερα κτίρια (Β, Γ) που βρί¬ 
σκονται στο οικόπεδο του ως άνω διατηρητέου κτιρίου 
επιτρέπεται: 

α. Η ενίσχυση του φέροντα οργανισμού του κτιρίου Β 
και η αντικατάσταση των πλακών του εκτός της πλάκας 
του δώματος. 

β. Η αποκατάσταση της τοιχοποιίας του κτιρίου Β 
στην όψη προς τον ακάλυπτο χώρο και η ανάπλαση 
της όψης αυτής. 

γ. Η προσθήκη ανελκυστήρα και φωταγωγού στο εσω¬ 
τερικό του κτιρίου Β. 

δ. Η αντικατάσταση του φέροντα οργανισμού του 
κτιρίου Γ. 

ε. Η αντικατάσταση της τοιχοποιίας του κτιρίου Γ 
στην όψη προς τον ακάλυπτο χώρο και η ανάπλαση 
της όψης αυτής. 

στ. Η ενίσχυση της φέρουσας τοιχοποιίας του κτιρίου 
Γ στα όρια του οικοπέδου. 

ζ. Η επέκταση του υπογείου χώρου κάτω από το πε¬ 
ρίγραμμα του κτιρίου Γ. 

3. Όλες οι επιτρεπόμενες ρυθμίσεις των παραγράφων 
1 και 2 της παρούσας γίνονται χωρίς υπέρβαση των 
ισχυόντων των όρων και περιορισμών δόμησης, σύμ¬ 
φωνα με την αρχιτεκτονική μελέτη που εγκρίθηκε από 
την Β'θμια Επιτροπή Πολεοδομικού και Αρχιτεκτονικού 
Ελέγχου (ΕΠΑΕ) με το υπ’ αριθμ. 25/3.11.2004 πρακτικό 
της, όπως αυτή προσαρμόσθηκε στις προτάσεις της αρ¬ 
μόδιας Διεύθυνσης Πολεοδομικού Σχεδιασμού - Τμήμα 
Παραδοσιακών Οικισμών του Υ.ΠΕ.ΧΩ.Δ.Ε., και φαίνονται 
στα δέκα (10) σχετικά πρωτότυπα διαγράμματα (διά¬ 
γραμμα κάλυψης σε κλίμακα 1:100, όψεων, κατόψεων, 
τομών σε κλίμακα 1:50) που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με 


την υπ’ αριθμ. 15780/2006 πράξη του και που αντίτυπά 
τους σε φωτοσμίκρυνση δημοσιεύονται με τη παρούσα 
απόφαση. 

4. Κατά τα λοιπά εξακολουθούν να ισχύουν τα ορι¬ 
ζόμενα με τις διατάξεις του από 24.10.1980 π.δ/τος (Δ' 
617) με το οποίο το κτίριο χαρακτηρίσθηκε ως διατη¬ 
ρητέο. 

5. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2006 

ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 



ΕΘΝΙΚΟ ΤΥΠΟΓΡΑΦΕΙΟ 
Για τεχνκούς λόγους στο σχεδιάγρ44*ο 
έγινε σμίκρυνση κατά ηοσο^ 3 Ο ^ 

Αριθ. 16210 (2) 

Έγκριση μεταφοράς συντελεστή δόμησης και χορήγησης 
τίτλου δικαιώματος μεταφοράς συντελεστή δόμησης 
από βαρυνόμενο ακίνητο που βρίσκεται εντός του εγκε¬ 
κριμένου ρυμοτομικού σχεδίου του Δήμου Πατρέων (Ν.Α. 
Αχαίας) στην οδό Παναχαϊκού 12, (Ο.Τ. 102) και στο οποίο 
υπάρχει κτίριο χαρακτηρισμένο ως διατηρητέο. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το V. 3044/2002 «Μεταφορά συντελεστή δόμησης 
και ρυθμίσεις άλλων θεμάτων αρμοδιότητας Υπουργεί¬ 
ου Περιβάλλοντος Χωροταξίας και Δημοσίων Έργων.» 
(Φ.Ε.Κ. 197 Α') ως ισχύει. 

2) Τις διατάξεις του π.δ/τος 63 της 21/22.4.2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» ( Φ.Ε.Κ. 98 Α722.4.2005). 

3) Την υπ’ αριθμ. 4881/19.5.2004 απόφαση του Πρωθυ¬ 
πουργού και Υπουργού ΠΕ.ΧΩ.Δ.Ε. «Ανάθεση αρμοδιο¬ 
τήτων του Υπουργού Περιβάλλοντος Χωροταξίας και 
Δημοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων »(Φ.Ε.Κ. 754 Β'). 

4) Την υπ’ αριθμ. 8387/19.2.2004 κοινή υπουργική από¬ 
φαση Υπουργών Δικαιοσύνης και Περιβάλλοντος, Χω¬ 
ροταξίας και Δημοσίων Έργων «Διαδικασία έγκρισης 
χορήγησης τίτλου δικαιώματος Μεταφοράς Συντελεστή 
Δόμησης» (Φ.Ε.Κ. 162 Δ'). 

5) Την υπ’ αριθμ. 53564/3460/18.7.1989 απόφαση 
Υπουργού ΠΕΧΩΔΕ χαρακτηρισμού ως διατηρητέου 
του ακινήτου (Φ.Ε.Κ. 487/Δ77.8.1989). 

6) Τις από 13.7.2005 & 23.9.2005 (αρ. πρωτ. 30195 & 38924 
αντίστοιχα) αιτήσεις των Σταύρου και Παρασκευής Σο¬ 
λωμού, ο πρώτος μεν ως έχων την ψιλήν κυριότητα, η δε 
δεύτερη ως έχουσα την εφ’ όρου ζωής επικαρπίαν καθώς 
και το αποκλειστικό δικαίωμα της Μεταφοράς Συντελε¬ 
στή Δόμησης από το υπόψη βαρυνόμενο ακίνητο. 

7) Την από Ιανουάριο 1993 τεχνική μελέτη για το βαρυ¬ 
νόμενο ακίνητο της Μηχανικού Διονυσοπούλου Χρύσας. 

8) Την από 3.6.2005 έκθεση ελέγχου τίτλων κυριότη¬ 
τας για το βαρυνόμενο ακίνητο του Δικηγόρου Πατρών 
Γεωρ.Χ. Καραμέρου. 

9) Την υπ’ αριθμ. 34058/27.6.2005 πράξη συναίνεσης 
των α) Παρασκευής Σολωμού του Σταύρου και της Νί- 
τσας και β) Σταύρου Σολωμού του Γεωργίου και της 
Παρασκευής, ενώπιον του Συμβολαιογράφου Πατρών 
Παναγ. Β. Κόκκαλη. 

10) Την υπ’ αριθμ. 1693/30.6.2005 έκθεση επίδοσης του 
Δικαστικού Επιμελητή στο Πρωτοδικείο Πατρών Δημη- 
τρίου Γεωρ. Δημόπουλου προς την Εμπορική Τράπεζα 
της Ελλάδος Α.Ε. υπέρ της οποίας έχουν εγγραφεί μία 
(1) υποθήκη και τρείς (3) προσημειώσεις υποθήκης επί 
του βαρυνομένου ακινήτου. 

11) Το υπ’ αριθμ. 8443/1.3.2005 έγγραφο της Δ.Π.Σ./ 
Τμήμα Παραδοσ. Οικ. του Υπουργείου ΠΕΧΩΔΕ σύμφωνα 
με το οποίο η απόφαση χαρακτηρισμού δεν έχει ανα¬ 
κληθεί και δεν έχει εκδοθεί συμπληρωματική απόφαση 
για ειδική ρύθμιση. 

12) Το υπ’ αριθμ. 26675/1992 συμβόλαιο του συμβολαι¬ 
ογράφου Πατρών Παναγ. Γ. Κόκκαλη με το οποίο η επι- 


καρπώτρια του βαρυνομένου Παρασκευή Στ. Σολωμού 
παρακρατεί υπέρ της το δικαίωμα Μ.Σ.Δ.. 

13) Την από Οκτώβριο 2005 αυτοψία της Δελακούρα Βάϊας 
υπαλλήλου της Δ/νσης Πολεοδ. & Περιβαλ. της Ν.Α. Αχαίας 
διαπίστωσης της ακρίβειας των σχεδίων αποτύπωσης με 
την επί τόπου υφιστάμενη κατάσταση του ακινήτου. 

14) Την υπ’ αριθμ. 7/2006 πράξη του Κεντρικού 
Συμβουλίου Χωροταξίας, Οικισμού και Περιβάλλοντος 
με ομόφωνη θετική γνωμοδότηση, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από 
βαρυνόμενο ακίνητο που βρίσκεται εντός του εγκεκρι¬ 
μένου ρυμοτομικού σχεδίου του Δήμου Πατρέων (Ν.Α. 
Αχαίας) στην οδό Παναχαϊκού 12, (Ο.Τ. 102) και στο οποίο 
υπάρχει κτίριο χαρακτηρισμένο ως διατηρητέο με την 
υπ’ αριθμ. 53564/3460/18.7.1989 απόφαση Υπουργού ΠΕ¬ 
ΧΩΔΕ (Φ.Ε.Κ. 487/Δ77.8.1989), όπως το βαρυνόμενο αυτό 
ακίνητο φαίνεται περικλειόμενο με τα στοιχεία Α, Β, Γ, Δ, 
Α στο σχετικό πρωτότυπο διάγραμμα σε κλίμακα 1:100 
που θεωρήθηκε από τον Προϊστάμενο της Διεύθυνσης 
Τοπογραφικών Εοραρμογών με την υπ’ αρ. 16210/06 πρά¬ 
ξη του και του οποίου αντίτυπο σε φωτοσμίκρυνση 
δημοσιεύεται με την παρούσα απόφαση. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι: 

α. Θέση οικοπέδου: Περιφέρεια Δυτικής Ελλάδος, Ν.Α. 
Αχαίας, Δήμος Πατρέων, Οδός Παναχαϊκού 12, Ο.Τ. 102. 

β. Εμβαδόν οικοπέδου: 216,86 τ.μ. 

γ. Οι όροι δόμησης της περιοχής που βρίσκεται το 
βαρυνόμενο ακίνητο σύμφωνα με το από 14.6.2005 θε¬ 
ωρημένο Τοπογραφικό Διάγραμμα από τη Δ/νση Πολε¬ 
οδομίας της Ν.Α. Αχαίας είναι: 

I. Ισχύων συντελεστής δόμησης: 2,40 

II. Ποσοστό επιτρεπόμενης κάλυψης: 70% 

δ. Συνολικά καλυπτόμενη επιφάνεια (υπάρχουσα κά¬ 
λυψη): 119,95 τ.μ. 

ε. Σύνολο δομημένων επιφανειών (υπάρχουσα δόμηση): 
216,95 τ.μ. 

στ. Μη προσμετρούμενα στο συντελεστή δόμησης 
τμήματα προοριζόμενα αποκλειστικά για βοηθητική 
χρήση: 0. 

ζ. Μεταφερόμενη δομήσιμη επιφάνεια που εγκρίνεται 
με την παρούσα απόφαση: 303,43 τ.μ. εκ των οποίων τα 
31,10 τ.μ. ισογείου και 272,33 τ.μ. ορόφων. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο του 
άρθρου 1 στο όνομα της δικαιούμενης τη Μ.Σ.Δ. που είναι 
η Παρασκευή Σολωμού του Σταύρου και της Νίτσας (πο¬ 
σοστό 100%) για δομήσιμη επιφάνεια 303,43 τ.μ., εκ των 
οποίων 31,10 τ.μ. ισογείου και 272,33 τ.μ. ορόφων. 

Άρθρο 3 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

